CELEX: 32018D0125(01)
Language: hr
Date: 2018-01-23 00:00:00
Title: Odluka Vijeća od 23. siječnja 2018. o imenovanju četiriju članova i pet zamjenika članova Upravnog odbora Agencije za suradnju energetskih regulatora

25.1.2018   
            
            
               HR
            
            
               Službeni list Europske unije
            
            
               C 27/3
            
         ODLUKA VIJEĆA
   od 23. siječnja 2018.
   o imenovanju četiriju članova i pet zamjenika članova Upravnog odbora Agencije za suradnju energetskih regulatora
   (2018/C 27/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o osnivanju Agencije za suradnju energetskih regulatora (1), a posebno njezin članak 12.,
   budući da:
   
               (1)
            
            
               Uredbom (EZ) br. 713/2009 predviđeno je da Vijeće treba imenovati pet članova Upravnog odbora Agencije za suradnju energetskih regulatora i njihove zamjenike („Upravni odbor”).
            
         
               (2)
            
            
               U skladu s Uredbom (EZ) br. 713/2009 član Upravnog odbora ne može biti član Odbora regulatora te članovi Upravnog odbora trebaju djelovati neovisno i objektivno u javnom interesu.
            
         
               (3)
            
            
               Odlukom od 22. prosinca 2009. (2) Vijeće je imenovalo tri člana i tri zamjenika članova Upravnog odbora na razdoblje od šest godina te dva člana i dva zamjenika članova na razdoblje od četiri godine od dana objave te odluke. Odlukom od 15. studenoga 2013. (3) Vijeće je imenovalo dva člana i tri zamjenika članova Upravnog odbora na razdoblje od četiri godine od 28. siječnja 2014. Odlukom od 15. siječnja 2016. (4) Vijeće je imenovalo tri člana i dva zamjenika članova Upravnog odbora na razdoblje od četiri godine od 28. siječnja 2016. Osim toga, Vijeće je imenovalo jednog zamjenika člana Upravnog odbora na razdoblje od dvije godine od 28. siječnja 2016.
            
         
               (4)
            
            
               S obzirom na istek četverogodišnjih mandata dvaju članova i dvaju zamjenika članova te istek dvogodišnjeg mandata jednog zamjenika člana, kao i ostavku jednog člana koji je obnašao četverogodišnji mandat, trebalo bi imenovati tri člana i tri zamjenika članova koji će ih zamijeniti. Nadalje, s obzirom na to da bi jedan od kandidata koji trenutačno obnaša mandat zamjenika člana trebao biti imenovan članom na razdoblje od četiri godine, trebalo bi imenovati drugu osobu na njegovo mjesto zamjenika člana za ostatak mandata.
            
         
               (5)
            
            
               Osim toga, s obzirom na ostavku g. Georgiosa SHAMMASA iz Cipra i g. Martina HANSENA iz Danske na mjesto člana odnosno zamjenika člana s mandatom od četiri godine, u skladu sa Zajedničkom izjavom Cipra i Danske sa sastanka Corepera održanoga 2. prosinca 2015., g. Martina HANSENA trebalo bi imenovati članom Upravnog odbora na razdoblje od dvije godine od 28. siječnja 2018., a g. Georgiosa SHAMMASA trebalo bi imenovati zamjenikom člana Upravnog odbora na razdoblje od dvije godine od 28. siječnja 2018.,
            
         DONIJELO JE OVU ODLUKU:
   Članak 1.
   Sljedeće osobe imenuju se članovima Upravnog odbora na razdoblje od četiri godine od 28. siječnja 2018.:
   
               —
            
            
               G. Jochen PENKER, Austrija
            
         
               —
            
            
               G. Jurijs SPIRIDONOVS, Latvija.
            
         Članak 2.
   Sljedeće osobe imenuju se članovima Upravnog odbora na razdoblje od dvije godine od 28. siječnja 2018.:
   
               —
            
            
               G. Michel THIOLLIÈRE, Francuska
            
         
               —
            
            
               G. Martin HANSEN, Danska.
            
         Članak 3.
   Sljedeće osobe imenuju se zamjenicima članova Upravnog odbora na razdoblje od četiri godine od 28. siječnja 2018.:
   
               —
            
            
               G. Pál KOVÁCS, Mađarska
            
         
               —
            
            
               G. Paweł PIKUS, Poljska
            
         
               —
            
            
               G. Diego VÁZQUEZ TEIJEIRA, Španjolska.
            
         Članak 4.
   Sljedeće osobe imenuju se zamjenicima članova Upravnog odbora na razdoblje od dvije godine od 28. siječnja 2018.:
   
               —
            
            
               G. Ľubomír KUCHTA, Slovačka
            
         
               —
            
            
               G. Georgios SHAMMAS, Cipar.
            
         Članak 5.
   Ova Odluka stupa na snagu na dan donošenja.
   
      Sastavljeno u Bruxellesu 23. siječnja 2018.
      
         
            Za Vijeće
         
         
            Predsjednik
         
         V. GORANOV
      
   
   
      (1)  SL L 211, 14.8.2009., str. 1.
   
   
      (2)  Odluka Vijeća od 22. prosinca 2009. o imenovanju pet članova i pet zamjenika članova Upravnog odbora Agencije za suradnju energetskih regulatora (SL C 21, 28.1.2010., str. 1.).
   
      (3)  Odluka Vijeća od 15. studenoga 2013. o imenovanju dvaju članova i triju zamjenika članova Upravnog odbora Agencije za suradnju energetskih regulatora (SL C 337, 19.11.2013, str. 8.).
   
      (4)  Odluka Vijeća od 15. siječnja 2016. o imenovanju triju članova i triju zamjenika članova Upravnog odbora Agencije za suradnju energetskih regulatora (SL C 19, 20.1.2016, str. 6.).